Norbert Bonvecchio

Norbert Bonvecchio (s. 14. elokuuta 1985 Trento) on italialainen keihäänheittäjä, joka edustaa Atletica Trento -seuraa. 181 senttimetriä pitkän ja 81 kilogrammaa painavan Bonvecchion ennätys on vuoden 2014 joukkue-EM-kilpailuissa heitetty 80,37.

Bonvecchio aloitti uransa vuonna 2008. Vuonna 2013 hän voitti Italian mestaruuden tuloksella 75,36. Vuonna 2014 hän sijoittui neljänneksi joukkue-EM-kilpailuissa Braunschweigissä omalla ennätyksellään. Samana vuonna hän oli mukana myös EM-kilpailuissa Zürichissä, jossa hän oli karsinnan viimeinen tuloksen saanut urheilija heitettyään vain 69,38.

Lähteet 

Italialaiset keihäänheittäjät
Vuonna 1985 syntyneet
Elävät henkilöt